कार्तिक १६ – बलिउडका बादशाह शाहरुख खान अभिनित यस बर्षको बहुप्रतिक्षित फिल्म ‘जिरो’ को ट्रेलर रिलिज भएको छ । डिसेम्बर २१ मा प्रदर्शन हुने फिल्म ‘जिरो’ को ट्रेलर अभिनेता शाहरुख खानको आज परेको ५३ औ जन्म दिनको अवसरमा रिलिज गरिएको हो । सार्वजनिक ३ मिनेट १४ सेकेण्ड लामो ट्रेलरमा मुख्य कलाकारहरुले धेरै स्पेस पाएका छन् । फिल्ममा शाहरुख खान होचो मान्छेको रुपमा प्रस्तुत भएका छन् । सार्वजनिक ट्रेलरमा नायिका अनुष्का शर्मालाई शारिरिक अपाङ्ग युवतीको रुपमा देखाईको छ । यस्तै केट्रिना कैफलाई नामी सेलिब्रेटीको रुपमा देखाईको छ ।
शाहरुख खान बिलकुलाई फरक अवतारमा देखिएको ‘जिरो’ लाई आनन्द एल रायले निर्देशन गरेका हुन् । फिल्ममा शाहरुख, अनुष्का र केट्रिनाको अलावा किङग खान सलमान खानको पनि बिशेष भूमिका रहेको छ । फिल्मले थिएट्रिकल डिस्ट्रिब्युसन राइट्सबाट १०० करोड कमाई सकेको छ । चलचित्रमा हिमान्शु शर्माको कथा रहेको छ ।